{"word_count": 141, "character_count": 1129}
Terei Miklós filmje, 2016 (1 óra 25 perc)„Mi is tulajdonképpen egy monostor? Rövid válasz: a találkozások helye.”A film a pannonhalmi bencés közösség életét, a pannonhalmi vállalkozások mindennapjait és a Pannonhalmát meglátogató vendégek elé tárt hétköznapokat, ünnepeket és eseményeket kívánja bemutatni. A mű elsősorban Terei Miklós érdeme, ám a létrejöttét az az innovatív szándék hajtotta, amely mindig is jellemezte a bencés közösséget és a Pannonhalmáért tenni akarókat.Pannonhalma kívülről nézve az elmúlt években jelentősen átalakult, belülről azonban ezer éve jelen van. Az utóbbi évek jelentős infrastrukturális és turisztikai fejlesztéseinek bemutatása, a pannonhalmi vállalkozások sokszínűségének promóciója és a bencés lelkiség együttes megjelenítése komoly feladatot és kihívást jelentett. Terei Miklós természetességet, gördülékenységet és érzékenységet sugalló alkotása garantálja az Apátság mindennapjainak hű közvetítését. A film készítője vállalta, hogy mindezért több, mint egy éven keresztül gyakorlatilag együtt élt az atyákkal és a pannonhalmi munkatársakkal.Előzetes (4 perc): https://vimeo.com/143062230